Gandia instal·la nous sistemes de Cardioprotecció d'última generació en les seues instal·lacions esportives
20 febrer 2018

## Gandia instal·la nous sistemes de Cardioprotecció d'última generació en les seues instal·lacions esportives20 febrer 2018Última actualització: 14 juliol 2025

![](../gestion/img/_AO_4895-copia.jpg)  
  

La regidora d'esports Lydia Morant, Luis Aguilar, representant de l'empresa instal·ladora del servei de Cardioprotecció, B-Safe i Antoni Deusa, tècnic responsable d'Esports, han anunciat aquest matí en roda de premsa, la instal·lació de 3 nous desfibril·ladors amb servei de manteniment per telecontrol.  
Uns aparells que també compten amb servei de teleassistència en cas d'emergència, ja que un tècnic sanitari va donant instruccions en directe del seu ús a través del mateix aparell. Una altra innovació dels desfibril·ladors és que disposen d'un sistema de geolocalització que indica la posició exacta als efectius d'emergències del 112 per reduir el temps de resposta dels serveis d'assistència mèdics.  
  
"_Els aparells són molt intuïtius, però tot i això, la Regidoria va organitzar unes jornades formatives per als empleats dels centres d'esports, clubs i altres persones interessades, per tal d'incrementar la seguretat en els recintes esportius, i evitar en la mesura possible qualsevol tipus d'incidència cardíaca que puga ser solucionada amb aquests nous aparells_" va destacar **Lydia Morant**.  
  
A més, amb aquesta última tanda d'instal·lació de desfibril·ladors s'acompleix a la recent llei de la Generalitat per tenir unes instal·lacions esportives Cardioprotegidas.  
  
Finalment, **Luis Aguilar** va agrair a l'Ajuntament la confiança en la seua empresa, i ha destacat que està demostrat que quan s'actua dins d'un marge entre 4 i 7 minuts amb aquests aparells, s'incrementa notablement les possibilitats de salvar una vida. Així mateix, ha afirmat que els centres d'esports de Gandia estan perfectament Cardioprotegits després d'aquesta última adquisició i les que s'havien realitzat amb anterioritat.

[Twittear](https://twitter.com/share)